als_Latn dik_Latn sag_Latn
Mirel Sheme
Temat Kryesore
- Ndërsa kryetari i opozitës Basha gjatë protestës në sheshin “Skënderbej” kërkoi largimin e Metës dhe daljen e tij përpara drejtësisë, deputeti i PS-së, Taulant Balla i kujtoi Bashës çështjet e hapura me drejtësinë
Ndërsa kryetari i opozitës Basha gjatë protestës në sheshin “Skënderbej” kërkoi largimin e Metës dhe daljen e tij përpara drejtësisë, deputeti i PS-së, Taulant Balla i kujtoi Bashës çështjet e hapura me drejtësinë.
“Lulzim Basha ka tre çështje të hapura me drejtësinë shqiptare, për të cilat duhet t'i drejtohet vetë me urgjencë organeve të drejtësisë: Lulzim Basha duhet të dëshmojë për tradhtinë kombëtare, që si Ministër i Jashtëm i ka bërë Shqipërisë kur i shiti një vendi tjetër hapësirën detare, sovrane, të vendit tonë.
Lulzim Basha duhet të dëshmojë për vjedhjen më të madhe në historinë e Shqipërisë sonë, atë që ka bërë si Ministër i Transporteve, plot 230 milionë euro korrupsion në aferën e rrugës Durrës-Kukës. Lulzim Basha duhet të dëshmojë për vrasjen e 4 qytetarëve, ndaj të cilëve ai si Ministër i Brendshëm urdhëroi të qëllohen në mes te bulevardit, pikërisht aty ku ai vetë ishte sot, katër vite më parë më 21 janar 2011”, u shpreh Balla.
Nënkryetari i grupit parlamentar të PS-së tha se deri më sot Lulzim Basha është fshehur, me udhëtime jashtë shtetit dhe raporte mjekësore, por shqiptaret nuk kanë harruar. Sipas Ballës tashmë Basha duhet të japë shpjegime përpara drejtësisë shqiptare dhe të mos fshihet më, por të dëshmojë pasi asnjë shqiptar nuk ia fal atij as 4 të vrarët, as tradhtinë ndaj kombit dhe as vjedhjen e 230 milionë euro.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
slv_Latn als_Latn als_Latn als_Latn als_Latn als_Latn als_Latn als_Latn als_Latn